《赠娄侍御南都提学》
明代·江源

策名飞步冠群贤，献纳司存雨露边。

两地山川分节制，九流人物待陶甄。

公车未结王生袜，壮志仍输祖逖鞭。闻说公乡尽南望，春风双佩好朝天。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。